CELEX: 32016R1833
Language: et
Date: 2016-10-17 00:00:00
Title: Komisjoni rakendusmäärus (EL) 2016/1833, 17. oktoober 2016, milles käsitletakse hariliku aedoa lektiinidest (Phaseolus vulgaris'e lektiinid) valmistise lubamist piimapõrsaste söödalisandina (loa hoidja Biolek, Sp.z o.o.) (EMPs kohaldatav tekst)

18.10.2016   
            
            
               ET
            
            
               Euroopa Liidu Teataja
            
            
               L 280/19
            
         KOMISJONI RAKENDUSMÄÄRUS (EL) 2016/1833,
   17. oktoober 2016,
   milles käsitletakse hariliku aedoa lektiinidest (Phaseolus vulgaris'e lektiinid) valmistise lubamist piimapõrsaste söödalisandina (loa hoidja Biolek, Sp.z o.o.)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus loa saamiseks hariliku aedoa lektiinidest (Phaseolus vulgaris'e lektiinid) valmistisele. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse hariliku aedoa lektiinidest (Phaseolus vulgaris'e lektiinid) valmistise lubamist piimapõrsaste söödalisandina ning selle klassifitseerimist söödalisandite kategooriasse „zootehnilised lisandid“.
            
         
               (4)
            
            
               Euroopa Toiduohutusamet („toiduohutusamet“) jõudis oma 29. oktoobri 2014. aasta (2) ja 22. oktoobri 2015. aasta arvamuses (3) järeldusele, et kavandatud kasutustingimuste juures ei avalda hariliku aedoa lektiinidest (Phaseolus vulgaris'e lektiinid) valmistis kahjulikku mõju loomade ja inimeste tervisele ega keskkonnale. Toiduohutusamet jõudis ka järeldusele, et söödalisandit tuleks käsitada sissehingamisel sensibiliseeriva ainena, ning viidatakse võimalikule ohule, mis võib tekkida sissehingamisel tekkiva kokkupuute kaudu. Toiduohutusamet järeldas ka, et söödalisandi kasutamisega saab mõneti parandada põrsaste jõudlusnäitajaid võõrutusjärgsel perioodil. Ameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Hariliku aedoa lektiinidest (Phaseolus vulgaris'e lektiinid) valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutusloa saamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid“ ja funktsionaalrühma „muud zootehnilised lisandid“, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. oktoober 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  EFSA Journal 2015;13(1):3903.
   
      (3)  EFSA Journal 2015;13(11):4276.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsusühikud looma kohta päevas
               
            
                  
                     Zootehniliste lisandite kategooria. Funktsionaalrühm: muud zootehnilised lisandid (võõrdepõrsaste tulemusnäitajate suurendamiseks)
                  
               
            
                  4d13
               
               
                  Biolek Sp. z o.o.
               
               
                  Hariliku aedoa lektiinid
               
               
                  
                     Söödalisandi koostis
                  
                  Hariliku aedoa lektiinidest (Phaseolus vulgaris'e lektiinid) valmistis, minimaalse aktiivsusega: 1 280  HAU/g (1)
                  
                  
                     Toimeaine kirjeldus
                  
                  Fütohemaglutiniini (PHA) isovormide segu: PHA-E4, PHA-E3L, PHA-E2L2, PHA-EL3, PHA-L4
                  
                  CASi (PHA-L) number: 9008-97-3
                  
                     Analüüsimeetodid
                      (2)
                  
                  Hariliku aedoa lektiinide sisalduse määramiseks söödalisandis:
                  Hemaglutinatsiooni katse
               
               
                  Piimapõrsad
               
               
                  14 päeva
               
               
                  220 HAU
               
               
                  660 HAU
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustemperatuur ja kõlblikkusaeg.
                           
                        
                              2.
                           
                           
                              Ainult koos täiendsöödaga antavat söödalisandit tuleb piimapõrsastele sööta 10.–14. elupäeval, maksimumdoos:
                              
                                          —
                                       
                                       
                                          220 HAU/piimapõrsa kohta päevas 3 päeva jooksul või
                                       
                                    
                                          —
                                       
                                       
                                          660 HAU/piimapõrsa kohta (üks päev).
                                       
                                    
                        
                              3.
                           
                           
                              Söödalisandi märgistusel esitatakse juhendid kasutamiseks koos täiendsöödaga.
                           
                        
                              4.
                           
                           
                              Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi ja eelsegude kasutamisest tulenevaid võimalikke riske. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.
                           
                        
               
                  7. november 2026
               
            
         (1)  1 HAU (hemaglutinatsiooni aktiivsusühik) on materjali kogus (1 mg/ml) viimases lahjenduses, mille puhul on tuvastatav punaste vereliblede 50 % aglutinatsioon (kokkukleepumine).
      
         (2)  Analüüsimeetodite üksikasjad on kättesaadavad söödalisandite referentlabori veebilehel järgmisel aadressil: https://ec.europa.eu/jrc/en/eurl/feed-additives/evaluation-reports